**ROMÂNIA**

**JUDEŢUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 13/2023**

**privind solicitarea restituirii sumelor disponibile din fondul de conservare și regenerare, respectiv din fondul de accesibilizare, constituit la Ocolul Silvic Negrești Oaș**

 Consiliul local al comunei Orașu Nou, județul Satu Mare, întrunit în ședință ordinară în data de 30.01.2023;

 Având în vedere:

- Situația privind cheltuielile suportate și veniturile încasate în anul 2022, întocmită de Ocolului Silvic Negrești Oaș nr. 85/11.01.2023, conform căreia soldul pentru fondul de regenerare pe anul 2022 este de 148.957,51 lei, iar pentru cel de accesibilizare este de 150.745,99 lei;

- referatul de aprobare al primarului comunei Orașu Nou, înregistrat sub nr. 674/30.01.2023;

- raportul de specialitate întocmit de Serviciul financiar, achiziții publice și autorizarea desfășurării activității de transport local, înregistrat sub nr. 675/30.01.2023;

- avizele comisiilor de specialitate ale Consiliului local;

În conformitate cu prevederile art. 33 alin. 7 și 8 din Legea nr.46/2008-Codul silvic, republicată, cu modificările şi completările ulterioare;

Ținând cont de dispozițiile Legii nr. 56/2010 privind accesibilizarea fondului forestier national, republicată;

 Luând act de dispozițiile art. 129 alin. 2 lit. b și c și alin. 4 lit. a din Ordonanța de Urgență a a Guvernului nr. 57/2019 privind Codul administrativ, cu modificările și completările ulterioare;

În temeiul art. 139 alin. 1, alin. 3 lit. a și g și art. 196 alin. 1 lit. g din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂŞTE**

 **Art. 1.** Se aprobă solicitarea restituirii sumelor disponibile din fondul de conservare și regenerare, respectiv din fondul de accesibilizare constituit la Ocolul Silvic Negrești Oaș.

 **Art. 2.** Cu ducerea la îndeplinire a prezentei hotărâri se încredinţează primarul comunei Orașu Nou și Serviciul financiar, achiziții publice și autorizarea desfășurării activității de transport local.

**Art. 3.** Prezenta hotărâre se va comunica:

- Instituției Prefectului – Județul Satu Mare;

- primarului comunei Orașu Nou;

- Ocolului Silvic Negrești Oaș.

**Orașu Nou la 30.01.2023**

Președinte de ședință Contrasemnează,

 Laszlo REHA Secretar general,

 Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*nr. total al consilierilor care participă la dezbateri și la vot: 11*

*voturi pentru: 11*

*voturi împotrivă: 0*

*abțineri: 0*